Συνέχεια δίνεται στην κόντρα μεταξύ Άκη Τσοχατζόπουλου και Παύλου Πολάκη, με αφορμή ανάρτηση του υφυπουργού Υγείας στο facebook, σχετικά την άσεμνη κίνηση, που είχε κάνει η Βίκυ Σταμάτη, καθ' οδόν προς το δικαστήριο, μετά την καταδίκη της από το Πενταμελές Εφετείο της Αθήνας.Το απόγευμα, επίθεση στον αναπληρωτή υπουργό Υγείας, εξαπέλυσε με ανακοίνωσή του, ο ίδιος ο κ. Τσοχατζόπουλος, παρότι η κ. Σταμάτη,«Κύριε πρωθυπουργέ,Όσο διατηρείτε ακόμη στην αριστερή κυβέρνηση του ΣΥΡΙΖΑ ως θεσμικά αρμόδιο Υπουργό Προστασίας της Δημόσιας Υγείας και της Κοινωνικής Αλληλεγγύης – αυτόν τον άνανδρο - χυδαίο - υβριστή και λασπολόγο, πρόσφατο υπόγειο φασιστικό προϊόν της νέας Αριστεράς κ. Πολάκη, που παρανομεί ενάντια σε μια μάνα ανήλικου παιδιού και συζύγου μου και που έδρασε εναντίον τους, ακραία, παρανομώντας υπόγεια με τους μηχανισμούς και τις υπηρεσίες των παραεξουσιών του και του παρασκηνίου και τσαλαπάτησε με τα φασιστικά άρβυλα του ο ίδιος προσωπικά το εγγυημένο συνταγματικά, νομοθετικά, ευρωπαϊκά και ελληνικά δικαίωμα προστασίας κάθε Ελληνίδας μάνας και του ανήλικου παιδιού της από την Πολιτεία, τούτο οδηγεί – χρεώνεται αντικειμενικά και παράγει διαρκή τρομοκρατικό χαρακτήρα, δολιοφθορά και υπονόμευση της δημοκρατίας και των θεσμών της Πατρίδας μας, αλλά και της αξιοπρέπειας και της τιμής του Ελληνικού λαού».Ο αναπληρωτής υπουργός Υγείας απάντησε στον πρώην υπουργό του ΠΑΣΟΚ μέσω Facebook:«Άκη Τσοχατζόπουλε πες που έχεις κρύψει τα υπόλοιπα από τις μίζες που πήρες και σταμάτα να το παίζεις προσβεβλημένος σύζυγος και πονεμένος πατέρας ...ΕΙΝΑΙ ΤΟΣΟ ΨΕΥΤΙΚΟ !!!!Έχω κι εγώ γυναίκα και κόρες ,αλλά δεν έφτιαξα το μέλλον τους με μαύρα λεφτά και μίζες .Διάλεξα μια σύζυγο με ίδιες αξίες και ικανότητες με μένα και μεγαλώνουμε παιδιά με παιδεία και αρχές που να κερδίσουν οι ίδιες τις ζωές τους !!!!Γι αυτό ΜΗΝ ΜΟΥ ΚΑΝΕΙΣ ΠΑΡΑΤΗΡΗΣΕΙΣΚΑΙ ΜΗΝ ΤΟ ΠΑΙΖΕΙΣ ΘΙΓΜΕΝΟΣ ,ΓΙΑΤΙ ΕΙΣΑΙ ΣΑΠΙΟΣ!!!».

Πηγή: skai.gr